WHO คาด ประชากรราว 180 ล้านคนทั่วโลก ป่วยเป็นโรคเบาหวาน
องค์การอนามัยโลก หรือ W-H-O ประมาณว่า มีคนราวๆ 180 ล้านคนทั่วโลกที่เป็นโรคเบาหวาน และว่าจำนวนผู้ป่วยเป็นเบาหวานอาจเพิ่มขึ้นเป็นสองเท่าภ
มีคนจำนวนมากที่ไม่รู้ตัวว่าเป็นเบาหวาน ประเภทที่สองจนกระทั่งมีโรคอื่นแทรกซ้อน อย่างเช่น โรคเกี่ยวกับเส้นโลหิตที่หล่อเลี้ยงหัวใจตาหรือไตมีปัญหาเกิดขึ้น นายแพทย์ David Nathan แห่งโรงพยาบาล Massachusetts General ในนครบอสตันกล่าวว่า คนเหล่านี้ แม้จะเป็นเบาหวาน แต่ก็ไม่รู้ตัวไม่ได้รับการบำบัดรักษา และไม่สามารถป้องกันความเสียหายที่เกิดขึ้นกับเส้นโลหิต ตาหรือไตได้ วิธีตรวจเลือดสำหรับโรคเบาหวานที่ใช้กันอยู่ทุกวันนี้จะต้องมีการอดอาหารเป็นเวลาระหว่าง 8 ถึง 16 ชั่วโมง และเจาะเลือดไปตรวจอย่างน้อยสองครั้งหลังจากนั้นแต่การตรวจนี้เป็นการวัดระดับกลูโคสหรือน้ำตาลในเลือดของคนไข้ในเวลาที่เจาะเลือดออกไปเท่านั้น นายแพทย์ Alvin Powers แห่งศูนย์การแพทย์ของมหาวิทยาลัยVanderbilt ในรัฐเทนเนสซี่ กล่าวว่ามีปัจจัยอื่นๆที่สามารถส่งผลกระทบผลการตรวจที่ว่านี้ได้ นายแพทย์ผู้นี้กล่าวว่า การออกกำลังกายอาหารที่รับประทานเข้าไป และสุขภาพของร่างกาย เช่นการเจ็บไข้ได้ป่วยที่เกิดขึ้นใกล้ๆกับการตรวจเลือด สิ่งเหล่านี้ส่งผลกระทบระดับกลูโคสในเลือดได้ทั้งนั้นซึ่งหมายความว่า จะต้องเจาะเลือดตรวจกันใหม่ ส่วนวิธีตรวจเลือดที่กำลังเรียกร้องให้นำมาใช้กันในขณะนี้มีชื่อเรียกว่า A1c ซึ่งที่จริงก็เป็นวิธีตรวจเลือดที่ใช้กันมานานหลายปีแล้วและที่กลุ่มผู้เชี่ยวชาญระหว่างประเทศจากองค์กรการแพทย์ใหญ่สามแห่งเสนอแนะให้นำมาใช้เป็นมาตรฐานแทนวิธีที่ถือปฏิบัติกันมาก็เพราะว่าไม่ต้องมีการอดอาหาร ทำได้สะดวกง่ายดายกว่าและสามารถวัดระดับน้ำตาลในเลือดได้เป็นระยะเวลานานระหว่างงสองถึงสามเดือน A1c วัดกลูโคสหรือน้ำตาลในเลือดที่เกาะติดกับ Hemoglobinหรือโปรทีนในเซลล์เม็ดโลหิตแดง จำนวนกลูโคสที่เกาะติดกับ Hemoglobinจะเป็นสัดส่วนของจำนวนกลูโคสทั้งหมดในตัวคนไข้นั้นๆ นายแพทย์ David Nathan แห่งโรงพยาบาล Massachusetts General เชื่อว่า A1c วัดระดับน้ำตาลในเลือดได้แม่นยำมากกว่าวิธีเจาะเลือดตรวจที่ทำกันอยู่เวลานี้และผู้เชี่ยวชาญโรคเบาหวานหลายคนให้ความเห็นไว้ด้วยว่า A1c อาจช่วยระบุโรคเบาหวานให้ได้เร็วขึ้นก่อนที่จะสายเกินกว่าจะแก้ไขได้